Diari Oficial de la Generalitat Valenciana


Sumari del DOGV 3360, del 28-10-1998 (1998/8649)

RESOLUCIÓ de 3 de setembre de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Diàleg per la Nova Esquerra (FUDINE).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3360

Data del DOGV
:   28-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8649


Data del document
:   03-09-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 3 de setembre de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Diàleg per la Nova Esquerra (FUDINE). [1998/8649]
  
Vista la sol·licitud del dia 9 de gener de 1998, que va entrar en el Registre en la mateixa data amb el número 959, en què se sol·licitava la inscripció de la denominada Fundació Diàleg per la Nova Esquerra (FUDINE) en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que segons l'escriptura de data 10 de novembre de 1997, i amb número de protocol 3919, atorgada davant del notari del Col·legi de València, Sr. Blas Sancho Alegre, va comparéixer el Sr. Ricardo-Fernando Peralta Ortega, en representació del Partit Democràtic de la Nova Esquerra (PDNE), amb la voluntat de constituir en aqueix acte l'entitat denominada Fundació Diàleg per la Nova Esquerra (FUDINE).
  
Així mateix, i als efectes de l'acceptació del càrrec de patrons de la Fundació, van comparéixer al citat acte el Sr. Albert Taberner Ferrer, el Sr. Juan-Pedro Zamora Suárez, el Sr. Manuel Pedrajas García, la Sra. Encarnación Signes Climent, la Sra. María-Celia Paniagua Zornoza i la Sra. María-Esperanza-María Ruiz Valle.
  
A més a més la Sra. Encarnación Signes Climent, va intervenir també en nom i representació verbal del Sr. Manuel Moret Gómez, i la Sra. María-Sornosa Martínez, per a incloure a ambdós com a patrons de la mencionada Fundació, nomenament que van acceptar mitjançant sengles escriptures de ratificació, autoritzades pel notari mencionat, en dates 13 i 21 de novembre de 1997, amb els números 3.971 i 4.080 del seu protocol, respectivament.
  
Observades pel Protectorat certes deficiències en la redacció de la carta fundacional, van ser esmenades i aclarides per sengles escriptures, una de ratificació d'acords socials, de data 9 de juliol de 1998, i número 2751, i per una altra escriptura de modificació d'estatuts, de la mateixa data, amb el número 2752 de protocol, ambdues autoritzades així mateix per l'esmentat notari.
  
Segon
  
Segons l'article 7 dels seus Estatuts, els fins de la Fundació són els següents: a) La promoció i foment de l'estudi i investigació de les ciències polítiques i socials, actuant com a centre d'estudi, debat i formació. b) Elaborar i facilitar estudis, informació i assessorament sobre temes socials i polítics a sindicats, organitzacions socials i persones en general. c) Qualssevol altres fins, relacionats amb temes sociopolítics, que el Patronat considere d'interés per a la seua difusió i coneixement en l'àmbit d'actuació.
  
Per al compliment dels seus fins, la Fundació desenrotllarà les activitats descrites en l'article 8 estatutari: a) Organitzar trobades, seminaris, conferències i jornades d'estudi i formació. b) Promoure estudis, informes i investigacions. c) Promoure, editar i distribuir publicacions de formació i divulgació sobre els temes abans relacionats.
  
De conformitat amb l'article 9 dels estatuts, podrà ser beneficiària de la Fundació qualsevol persona natural o jurídica, sense cap discriminació. La Fundació atorgarà els seus beneficis a les persones o entitats que reunint les condicions expressades anteriorment, el Patronat estime que són legítims creditors d'aquests, d'acord amb les normes, bases o regles que a l'efecte establesquen, i s'hauran d'aplicar en tot cas criteris d'imparcialitat i no discriminació.
  
Tercer
  
La dotació de la Fundació, segons consta en l'escriptura de ratificació d'acords socials de data 9 de juliol de 1998, és de quatre milions de pessetes (4.000.000 PTA).
  
De dita dotació s'ha aportat el cinquanta per cent del capital fundacional, dos milions de pessetes (2.000.000 PTA), i es compromet el fundador a fer efectiva la resta de dit capital, dos milions de pessetes (2.000.000 PTA), de forma successiva durant l'any 1999 i l'any 2000.
  
La realitat de l'aportació dinerària s'acredita mitjançant dos certificats de l'entitat de crèdit Banco Popular Español, incorporats a la citada escriptura.
  
Quart
  
D'acord amb allò que s'ha previst en els exponends II i III de la carta fundacional i el títol III dels estatuts fundacionals, el Patronat és l'òrgan de govern, administració i representació de la Fundació, compost per un mínim de tres i un màxim de vint-i-cinc membres, entre patrons institucionals, vitalicis i temporals. Serà patrona institucional l'entitat fundadora, la qual designarà el seu president perquè la represente en el Patronat. Hi haurà fins a un màxim d'11 patrons vitalicis, les baixes dels quals es cobriran conjuntament pels patrons institucionals i vitalicis. Els patrons temporals, en un màxim de 23, ho seran per quatre anys, reelegibles indefinidament pel Patronat en ple. El Patronat elegirà entre els seus membres un president, un vicepresident i un secretari.
  
El Patronat inicial queda compost per les següents persones:
  
President: 1. Partit Democràtic de la Nova Esquerra (PDNE) (patró institucional), representat pel seu president: Sr. Ricardo-Fernando Peralta Ortega (patró vitalici).
  
Vicepresident: 2. La Sra. María-Celia Paniagua Zornoza (patró vitalici).
  
Secretari: 3. Sr. Manuel Pedrajas García (patró vitalici).
  
Vocals: (patrons vitalicis) 4. Sr. Albert Taberner Ferrer; 5. Sr. Juan-Pedro Zamora Suárez; 6. Sr. Manuel Moret Gómez; 7. Sra. Encarnación Signes Climent; 8. Sra. María-Esperanza Ruiz Valle, i 9. Sra. María Sornosa Martínez.
  
La resta de l'articulat estatutari regula totes les qüestions previstes legalment en matèria de fundacions.
  
Cinqué
  
De conformitat amb l'escriptura de constitució, exponend III, lletra a), últim paràgraf, els nomenats president, vicepresident i secretari, queden constituïts en la Comissió Rectora del Patronat, perquè per delegació de facultats, executen les línies generals d'actuació d'aquest, segons l'article 26 estatutari, amb les limitacions imposades en la vigent Llei de Fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació er a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en el present cas.
  
Tercer
  
Segons l'article 10.2, de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, l'aportació de la dotació podrà fer-se de forma successiva, en el cas de la qual el desembossament inicial serà almenys del 25 %, i haurà de fer-se efectiva la resta en un termini no superior a cinc anys, comptats des de l'atorgament de l'escriptura pública de constitució de la Fundació.
  
Així mateix, segons els articles 3, especialment el seu tercer número, i 22.5, lletra f), del Reglament de Fundacions de Competència Estatal, aprovat pel Reial Decret 316/1996, de 23 de febrer (BOE, del 6 de març), el Protectorat ha de vetlar en tot moment per la integritat i suficiència de la dotació, el que exigeix "ab initio" establir l'obligació -i exigir en conseqüència a la Fundació- d'acreditar-li degudament l'efectivitat de les aportacions dotacionals que queden pendents per als dos exercicis següents.
  
Quart
  
Examinats els fins de la Fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Cinqué
  
La carta fundacional i els Estatuts, continguts en l'escriptura pública de 10 de novembre de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte els fins que persegueix segons l'article 7 dels seus Estatuts.
  
Sisé
  
La delegació de facultats s'ha efectuat de conformitat amb el punt 1 de l'article 14 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, que textualment exposa: si els estatuts no ho prohibiren, el Patronat podrà delegar les seues facultats en un o més dels seus membres. No són delegables l'aprovació dels comptes i del pressupost ni aquells actes que requeresquen l'autorització del Protectorat. Així mateix, s'ha procedit a la inscripció de dita delegació de facultats, en compliment d'allò que s'ha disposat en el punt 3 del citat article.
  
Seté
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol, tot això en relació amb el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a fundació la denominada Fundació Diàleg per la Nova Esquerra (FUDINE), en el Registre de Fundacions de la Comunitat Valenciana amb el número 303 (V). I classificar-la de caràcter cultural i sociopolítica. El seu domicili radicarà a València, carrer Pintor López, número 4, porta 2.
  
Segon
  
Inscriure en el Registre de Fundacions de la Comunitat Valenciana, els Estatuts perquè ha de regir-se la Fundació, elevats a escriptura pública de data 10 de novembre de 1997, i amb número de protocol 3.919, atorgada davant del notari del Col·legi de València, Sr. Blas Sancho Alegre.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Quart
  
El Patronat de la Fundació haurà d'acreditar al Protectorat la realitat dels desembossaments dotacionals que s'efectuen fins a completar el total del capital fundacional escripturat en la constitució, mitjançant l'aportació dels certificats d'ingrés corresponents efectuats en entitat de crèdit, degudament testimoniats notarialment.
  
Cinqué
  
Inscriure la delegació de facultats expressada en l'antecedent de fet cinqué de la present Resolució, amb les excepcions que determina la vigent Llei de Fundacions.
  
Notifiqueu l'actual Resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant del conseller de Presidència, en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de setembre de 1998.- El secretari general: Jorge Lamparero Lázaro